BU SAK NR.     /05                                                
                                                       OKK SAK NR. /05
INNKALLING

Det innkalles til møte i Oppvekst- og kulturkomiteen i bydel Grünerløkka 18.08.2005 kl. 17.00 i bydelsadministrasjonens lokaler i Markveien 57 (møterommet 2. etasje), inngang Korsgata.

DAGSORDEN:

ÅPEN HALVTIME.

OPPROP.

MERKNADER TIL DAGSORDEN.

OKK SAK NR. 54/05  PROTOKOLL FRA MØTE I KOMITEEN 31.05.2005.
REF. BU SAK NR. 46/05.
Arkivnr.

Vedtak:

OKK SAK NR. 55/05  SKOLEBEHOVSPLANEN 2005-2015 – INVITASJON TIL HØRING.
REF. BU SAK NR. 61/05.
Arkivnr. Saksnr.

Oversendt sak fra bydelsutvalgets møte 16.06.2005 som vedtok at saken delegeres til behandling i Oppvekst- og kulturkomiteen. 

Bydelsdirektørens forslag til høringsuttalelse:

Bydelsutvalget vil primært kommentere følgende hovedgrep og elementer i utkast til skolebehovsplan:
•	Sammenheng i utdanningsløpet
•	Skolebehovsendringer. Bydelens skolebehov i perioden 2005-2009 og fram mot 2015

Sammenheng i utdanningsløpet

Planen legger opp til felles fysiske løsninger mellom grunnskolens ungdomstrinn og videregående opplæring, med årstrinn 8-13. Etablering av denne typen skoler er et positivt tiltak. Bydelsutvalget er enig i dette får en høy prioritet i planen. Dette vil styrke kontinuiteten og sammenhengen i utdanningen for ungdom, og bidra til å forberede elevene bedre til videregående opplæring. Et sammenhengende utdanningsløp vil også kunne være med på å styrke oppvekstvilkårene for barn og unge.
Skolebehovsendringer. Bydelens skolebehov i perioden 2005-2009 og fram mot 2015

Demografiske endringer

Høringsdokumentet opererer med en framskrevet befolkningsvekst på 42.768 personer i Oslo fra 2005 til 2015, men kun en vekst på 2.682 personer i aldersgruppa 6-15 år. Det anslås et gjennomsnittlig behov for en ny elevplass per 10. nye bolig. Det er imidlertid usikkerhetsmomenter knyttet til all befolkningsframskriving. Den påvirkes både av omfang av boligbygging og flyttemønstre. I Oslo ble det satt i gang bygging av 5.828 boliger i 2004. Denne omfattende aktiviteten vil store utslag på kort tid når det gjelder skolebehov. Det er derfor viktig at planen er fleksibel, med en årlig rullering.  

Bydel Grünerløkka står overfor omfattende boligbygging i perioden fram mot 2015. På Løren Leir vil 130 familieboliger være innflyttingsklare mot slutten av 2005 og 1.000 nye familieboliger vil bli bygd i perioden 2008-2012. I tillegg kommer utbyggingsprosjekter langs Akerselva, både i Chr. Kroghs gate og i området Hauchs gate/Darres gate (Waldemars Hage), ved Sophies Minde, Carl Berner Nord, Sukkertoppen og Hasle Torg. I randsonen av bydelen blir det stor utbygging av Ringnes bryggeri og Ensjøbyen, med inntil 7.000 nye boliger i 2020. 

Region sentrum

Bydelsutvalget har ingen bemerkninger til forslag til relokalisering av fagskoletilbudet ved Sofienberg tekniske skole og Elvebakken videregående skole.  

Ut fra Utdanningsetatens befolkningsframskrivning vil det være behov for økt skolekapasitet på samtlige skoler (B, U, V) som har elever fra Bydel Grünerløkka. Det er forventet  befolkningsvekst i inntaksområdet til Møllergata skole (B) og Ila skole (B/U), med påfølgende behov for økt skolekapasitet. Bydelsutvalget mener disse skolene må vurderes  ved rullering av skolebehovsplanen i 2006.  

Region nord-øst 

I skolebehovsplanen beregnes det en total økning på 800 elever i inntaksområdene til Sinsen (BU), Løren (B) og Hasle (B) skoler fram til 2015, og den største økningen vil skje etter 2010. Planen slår fast at dette medfører kapasitetsutvidelser. 

Bydelsutvalget er enig i forslaget om prosjektering av en ny skole i Løren/Ensjømrådet prioriteres, samt at det reserveres ytterligere en tomt til skoleformål i samme område. 

Når hele utbyggingen i Lørenområdet er gjennomført vil det komme ca. 2.200 nye boliger og en befolkningsøkning på vel 5.000 personer fram til år 2010. I følge Utdanningsetatens bergninger tilsier dette et behov for 220 nye elevplasser. Det er ikke nok skolekapasitet i området i dag, og med den omfattende boligbyggingen som særlig vil være attraktiv for barnefamilier, må kapasiteten økes. Bydelsutvalget har pekt på at det er viktig at reguleringsplaner for området ivaretar det framtidige skolebehovet, og at stilles krav om en rekkefølgebestemmelse som sikrer skoletomt før igangsetting av boligutbygging. Tilsvarende at bygging av ny skole blir tatt inn i tidsrekkefølgebestemmelsene. Skolen bør planlegges som Bydelsutvalget mener dette bør svært høy prioritet i perioden, og at arbeidet starter allerede i 2005.    
 En kan forvente stigende elevtall ved Hasle skole med de førskolebarn som bor i området nå. I tillegg kommer utbyggingen av Sukkertoppen og Hasle Torg (Teglverkstomta) og på sikt den store Ensjøutbyggingen. I følge driftsstyret er romkapasiteten ved Hasle allerede sprengt og elever som sokner til skolekretsen må avvises. Bydelsutvalget ber derfor om at det i 2005 vurderes påbygg av en etasje. Dette vil bidra til å øke antallet skoleplasser i nærmiljøet i løpet av relativt kort tid.       

Bydelsdirektørens forslag til vedtak:
Bydelsutvalget vedtar forslaget til høringsuttalelse.

Merknad fra F fremmet på bydelsutvalgets møte: 
Etter gjennomgåelse av høringsdokumentet, finner bydelsutvalget det viktig å påpeke enkelte svakheter i høringsnotatet. 
 
Barneskolene i Bydel Grünerløkka er igjen nedprioritert, mens det er tydelig at videregående skoler har høyeste prioritet.

Både tallene fra Norconsult og SSBs fremskrivningstall beskriver situasjonen tilbake til 2003 vedrørende barneskolen, og ikke dagens situasjon. Tallene er heller ikke korrigert opp mot at flere av boligprosjektene som er innflytningsklare i løpet av de nærmeste månedene nå i 2005.
 
Videre bemerkes det at en av bydelens barneskoler, Hasle skole, har blitt grensesatt utenfor Sentrumsskolene. Dette mener bydelsutvalget er uheldig i og med at Hasle skole nå hører inn under Grünerløkka bydel etter den nye bydelsinndelingen.
 
Bydelsutvalget er klar over at bydelsgrensene ikke er det samme som opptaksgrensene for skolene i byen. Men at Hasle skole blir satt utenfor Sentrum etter de nye bydelsgrensene blir misvisende så lenge den tilhører en Indre Øst Bydel (Sentrumsbydel)!
Det bemerkes videre at planlagte skoler løser ikke nåværende plassproblemer ved barneskolene i bydelen, og det er ingen sikkerhet for at de blir bygget.

Vedtak:

OKK SAK NR. 56/05  STØTTE TIL OPPLEVELSESSENTERET FOR NORSK POP OG ROCK.
REF. BU SAK NR. 66/05.
Arkivnr.

Oversendt sak fra bydelsutvalgets møte 16.06.2005. 

H’s forslag til vedtak:
Bydelsutvalget støtter Opplevelsessenteret for norsk pop og rock med kr. 50.000 over Handlingsprogram Oslo Indre Øst. 

Bydelsutvalget fattet følgende enstemmige vedtak:
Forslaget oversendes for videre behandling i Oppvekst- og kulturkomiteen og vurderes ved tildeling av midler fra Handlingsprogram Oslo Indre Øst 2006. 

Vedtak:
EVENTUELT.

Oslo 15.08.2005

Eigil Jakobsen
sekretær
Oppvekst- og kulturkomiteen